Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: 1997. évi CXXI. törvény (a továbbiakban: Btv.) 7. §-a
Paragraph Index: 444

7. § A Btv. a következõ új 81/A. §-sal, valamint az azt megelõzõ új alcímmel egészül ki: „Adatszolgáltatás 81/A. § (1) Minden szõlõ- és bortermelõ — beleértve azt a házikerti szõlõbirtokost is, aki termékértékesítést végez —, valamint a felvásárló és a nem palackozott bort forgalomba hozó (együttesen: adatszolgáltató) köteles a szõlõterületérõl, a bor tárolására alkalmas eszközeirõl, tárolóterérõl nyilvántartást vezetni, továbbá szüretelési, feldolgozási, értékesítési (felhasználási) tevékenységérõl adatot szolgáltatni a hegyközségnek. A nem hegyközségi települések esetén az adatszolgáltatási kötelezettséget a törvény végrehajtási rendeletében meghatározott hegyközség részére és a hegyközségi tagok adatszolgáltatási rendjére vonatkozó külön rendeletben meghatározottak szerint kell teljesíteni.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes